KUNSILL TAL-UNJONI EWROPEA STQARRIJA GĦALL-ISTAMPA It-3160 laqgħa tal-Kunsill Affarijiet Ġenerali Lussemburgu, 24 ta' April 2012 Is-Sur Nicolai WAMMEN Ministru tal-Affarijiet Ewropej tad-Danimarka Riżultati prinċipali tal-Kunsill Il-Kunsill qabel dwar approċċ ġenerali parzjali, sakemm tiġi stabbilita l-pożizzjoni tal-Parlament Ewropew fl-ewwel qari, dwar il-politika ta' koeżjoni tal-UE għall-2014-2020. Il-Kunsill iddiskuta, għall-ewwel darba abbażi tal-kaxxa ta' negozjar, l-oqsma li ġejjin tal-qafas finanzjarju pluriennali għall-perijodu 2014-2020: il-politika ta' koeżjoni il-faċilità "Nikkollegaw l-Ewropa" l-intestatura 2 (tkabbir sostenibbli: riżorsi naturali) u id-dispożizzjonijiet relatati mal-ħames fondi li jappartjenu għal dawn l-oqsma ta' politika. PUNTI LI ĠEW DISKUSSI PUNTI OĦRAJN LI ĠEW APPROVATI BAĠITS AFFARIJIET BARRANIN Skeda ta' żmien u arranġamenti prattiċi għall-adozzjoni tal-baġit tal-UE għall-2013 ……………………………………. 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. ENERĠIJA Tikkettar dwar il-konsum tal-enerġija tal-magni tat-tnixxif tal-ħwejjeġ domestiċi……………………………………….. Kontroll tal-għajnuna mill-Istat mill-Kummissjoni - konklużjonijiet tal-Kunsill ………………………………………….. Protezzjoni tal-annimali li jintużaw għal għanijiet xjentifiċi……………………………………………………………………… 16 Kooperazzjoni u protezzjoni ċivili - Identifikazzjoni ta' infrastruttura kritika ……………………………………………… 17 PARTEĊIPANTI Belġju: Is-Sur Didier REYNDERS Bulgarija: Is-Sur Ivan NAYDENOV Repubblika Ċeka: Is-Sur Karel SCHWARZENBERG Ġermanja: Is-Sur Michael LINK Irlanda: Is-Sinjura Lucinda CREIGHTON Viċi Prim Ministru u Ministru tal-Affarijiet Barranin, il- Kummerċ Estern u l-Affarijiet Ewropej L-Ewwel Viċi Prim Ministru u Ministru tal-Affarijiet Barranin Ministru tal-Affarijiet Ewropej Segretarju tal-Istat għall-Politika Barranija Ministru tal-Istat fil-Ministeru tal-Affarijiet Barranin għall-Ġermanja Ministru tal-Finanzi Ministru tal-Istat għall-Affarijiet Ewropej (Dipartiment Taoiseach u tal-Affarijiet Barranin) Segretarju tal-Istat għall-Politika Barranija Segretarju tal-Istat għall-Unjoni Ewropea Ministru responsabbli għall-Affarijiet Ewropej, fl-Uffiċċju tal-Ministru tal-Istat, Ministru tal-Affarijiet Barranin u Ewropej Ministru responsabbli għall-Affarijiet Ewropej Viċi Ministru għall-President tar-Repubblika ta' Ċipru għall-Affarijiet Ewropej Ministru tal-Affarijiet Barranin Ministru tal-Affarijiet Barranin Rappreżentant Permanenti Segretarju tal-Istat, Ministeru tal-Affarijiet Barranin Viċi Prim Ministru u Ministru għall-Affarijiet Barranin Ministru tal-Affarijiet Ewropej u l-Kooperazzjoni Internazzjonali Segretarju tal-Istat, Ministeru Federali tal-Affarijiet Ewropej u Internazzjonali Segretarju tal-Istat, Ministeru tal-Affarijiet Barranin Segretarju tal-Istat fil-Ministeru tal-Affarijiet Barranin, b'responsabbiltà għall-Affarijiet Ewropej Rumanija: Is-Sur Leonard ORBAN Ministru tal-Affarijiet Ewropej Segretarju tal-Istat fil-Ministeru tal-Affarijiet Barranin Segretarju tal-Istat fil-Ministeru tal-Affarijiet Barranin Ministru tal-Affarijiet Ewropej u l-Kummerċ Barrani Segretarju tal-Istat għall-Ministru tal-Affarijiet tal-UE Ministru tal-Istat għall-Affarijiet Barranin u tal- Commonwealth Viċi President Membru Membru Il-Gvern tal-Istat Aderenti kien rappreżentat kif ġej: Kroazja: Is-Sur Vladimir DROBNJAK Rappreżentant Permanenti Il-Kunsill iddiskuta, f'sessjoni pubblika, għall-ewwel darba abbażi tal-kaxxa ta' negozjar,1l-oqsma li ġejjin tal-qafas finanzjarju pluriennali (MFF) għall-perijodu 2014-2020 (8966/12 + ADD 1): PUNTI LI ĠEW DISKUSSI Qafas Finanzjarju Pluriennali – il-politika ta' koeżjoni – il-faċilità "Nikkollegaw l-Ewropa"2; – l-intestatura 2 (tkabbir sostenibbli: riżorsi naturali) u – id-dispożizzjonijiet relatati mal-ħames fondi li jappartjenu għal dawn l-oqsma ta' politika3. Waqt id-dibattitu, numru ta' delegazzjonijiet urew tħassib dwar il-livell globali propost ta' nfiq f'termini ta' konsolidament fiskali u talbu għal qtugħ li jsir fl-intestaturi kollha. Xi Stati Membri kkunsidraw l-ammont propost għal politika ta' koeżjoni bħala minimu, filwaqt li oħrajn raw l-ammont propost għall-politika agrikola komuni bħala minimu. Fir-rigward tal-politika ta' koeżjoni diversi Stati Membri esprimew tħassib dwar il-kategorija l- ġdida ta' reġjuni ta' transizzjoni, fiha nnifisha jew tal-portata tagħha. X'uħud minn dawn l-Istati Membri appoġġaw, madankollu, l-idea ta' xibka ta' sigurtà, li tipprovdi livell ta' allokazzjoni minima għal kull Stat Membru, meta mqabbla mal-livell tagħha matul il-perijodu 2007-2013. Stati Membri oħra appoġġaw il-kunċett ta' reġjuni ta' transizzjoni iżda kienu xettiċi dwar ix-xibka ta' sigurtà. Il-kaxxa ta' negozjar hi abbozz ta' dokument mill-presidenza li jiddeskrivi l-elementi prinċipali u l-għażliet għan-negozjati tal-MFF. Jiġi aġġornat meta n-negozjati jimxu 'l quddiem, u jifforma l-bażi għal ftehim tal-Kunsill Ewropew. Ladarba jintlaħaq ftehim, il- kontenut tiegħu jikkontribwixxi għall-ħidma leġislattiva dwar l-atti differenti. Il-faċilità "Nikkollegaw l-Ewropa" hija strument ġdid propost mill-Kummissjoni bil-għan li jitħaffef l-iżvilupp tal-infrastruttura fit-trasport, l-enerġija u t-teknoloġiji tal-informazzjoni u tal-komunikazzjoni madwar l-UE. Fond Ewropew għall-Iżvilupp Reġjonali (FEŻR), Fond Soċjali Ewropew (FSE), Fond ta' Koeżjoni (CF), Fond Agrikolu Ewropew għall-Iżvilupp Rurali (FAEŻR) u Fond Ewropew Marittimu u tas-Sajd (FEMS). Numru ta' delegazzjonijiet opponew il-livell ta' limiti propost, li jillimita l-livell ta' trasferiment lil kull Stat Membru ta' ċertu persentaġġ tal-prodott domestiku gross tiegħu. Xi Stati Membri oġġezzjonaw għall-hekk imsejħa xibka ta' sigurtà inversa, li tillimita l-ambitu ta' appoġġ għal ċertu persentaġġ imqabbel mal-livell tiegħu waqt il-perijodu 2007-2013. Xi Stati Membri saħqu għal rati ta' kofinanzjament ta' 83% għal reġjuni inqas żviluppati filwaqt li oħrajn talbu għat-tnaqqis tar-rati. Ħafna delegazzjonijiet laqgħu l-kunċett tal-faċilità "Nikkolegaw l-Ewropa", imma xi wħud kellhom diffikultajiet bit-trasferiment propost għall-faċilità ta' 10 biljun Euro mill-fond tal-koeżjoni. Fir-rigward tal-politika agrikola komuni, xi delegazzjonijiet ikkunsidraw il-konverġenza proposta ta' għajnuniet diretti għal kull ettaru f'termini ta' ambitu u perijodu ta' żmien bħala ambizzjuża b'mod insuffiċjenti. Oħrajn, madankollu, sabuha wisq drastika. Id-delegazzjonijiet laqgħu l-għan li jtejbu l-prestazzjoni ambjentali tal-politika agrikola komuni imma ma qablux dwar l-"ekoloġizzazzjoni" proposta mill-Kummissjoni. L-Istati Membri kkunsidraw l-użu ta' 30% ta' pagamenti diretti għal dan bħala għoli wisq u talbu għal aktar flessibiltà. L-opinjonijiet kienu diviżi dwar il-limiti ta' appoġġ proposti għal irziezet kbar. Ħafna delegazzjonijiet insistew dwar l-importanza ta' żvilupp rurali u l-kriterji għall-allokazzjoni tal-appoġġ lil dan il-qasam ta' politika. Rigward ir-regoli li jirregolaw il-ħames fondi taħt qafas strateġiku komuni, xi Stati Membri enfasizzaw l-importanza tal-kondizzjonalità makroekonomika. Oħrajn kienu xettiċi dwarha, ħlief jekk din kienet estiża għal tipi oħra ta' nfiq. Fil-ġimgħat li ġejjin, il-presidenza biħsiebha żżid dawk il-partijiet tal-kaxxa ta' negozjar li diġà ġew ippreżentati bil-lingwa dwar riżorsi propji, l-element li jibqa' jkun tal-pakkett ta' negozjar tal-MFF. Il-Kunsill Affarijiet Ġenerali fid-29 ta' Mejju ser ikollu l-ewwel diskussjoni dwar verżjoni komprensiva tal-kaxxa ta' negozjar li tinkludi l-elementi kollha tal-pakkett ta' negozjar tal-MFF. Il-Ministri tal-Affarijiet Ewropej ser ikomplu l-ħidma tagħhom dwar l-MFF f'laqgħa informali f'Horsens (Danimarka) fl-10 u l-11 ta' Ġunju. Il-Kunsill Ewropew ser jiddiskuti għall-ewwel darba l-MFF fit-28 u d-29 ta' Ġunju. L-għan hu li n- negozjati tal-MFF jiġu ffinalizzati sa tmiem din is-sena. Politika ta' koeżjoni Il-Kunsill laħaq qbil dwar l-approċċ ġenerali parzjali rigward il-politika ta' koeżjoni tal-UE għall- perijodu 2014-2020 (8207/12 REV 2 + 8207/12 ADD 7 REV 1). L-għan tal-politika ta' koeżjoni hi li tnaqqas l-inugwaljanzi bejn il-livelli ta' żvilupp tar-reġjuni varji tal-UE. L-approċċ ġenerali parzjali tal-Kunsill huwa maħsub li jsaħħaħ riżultati ta' orjentazzjoni u jtejjeb il- kwalità tal-infiq fil-koeżjoni. Dan ifittex ukoll li jikkontribwixxi għall-integrazzjoni tal-politika ta' koeżjoni fil-governanza ekonomika tal-UE. Ittieħdu miżuri biex jiżguraw li l-approċċ ġenerali parzjali ma jiġġudikax minn qabel ir-riżultat tan- negozjati dwar elementi oħra tal-politika ta' koeżjoni jew dwar il-qafas finanzjarju pluriennali tal- UE (MFF) għall-2014-2020 jew ir-regolament finanzjarju. L-approċċ ġenerali parzjali jista' madankollu jkun soġġett għal bidla bħala riżultat ta' dawn in- negozjati l-oħra. It-test ta' kompromess tal-Kunsill jkopri wħud mill-elementi l-aktar tekniċi tal-politika ta' koeżjoni futura. Il-ħidma fuq l-elementi aktar politiċi ser ikompli. Uħud minn dawn huma trattati fin- negozjati dwar l-MFF. Aktar konkretament, l-approċċ ġenerali parzjali jinkludi l-elementi li ġejjin: – l-iprogrammar, kif jinsab f'8207/12 ADD 1 REV 2. Regoli komuni ta' programmar maħsuba għall-ħames fondi koperti minn qafas komuni strateġiku, jiġifieri l-Fond Ewropew għall-Iżvilupp Reġjonali (FEŻR), il-Fond Soċjali Ewropew (FSE), il-Fond ta' Koeżjoni (CF), il-Fond Agrikolu Ewropew għall-Iżvilupp Rurali (FAEŻR) u l-Fond Ewropew Marittimu u tas-Sajd (FEMS). Kull programm għandu jispeċifika kif jikkontribwixxi għall-istrateġija UE-2020 għall-impjiegi u t- tkabbir. Il-kwistjoni dwar jekk ir-rabta bejn l-istrateġija tal-UE għall-impjiegi u t-tkabbir minn naħa u ta' rakkomandazzjonijiet speċifiċi għall-pajjiż jew programmi ta' riforma nazzjonali, għadha miftuħa. Il-Kunsill ser jerġa' jiġi għaliha f'Ġunju. ta' koeżjoni min-naħa tiġi żgurata permezz l-oħra għandhiex l-politika – il-kondizzjonalità ex ante, kif tinsab f'8207/12 ADD 2 REV 2. Kondizzjonalità ex ante tfisser li ċerti kundizzjonijiet għandhom jintlaħqu qabel ma jista' jibda l-iffinanzjar. Huwa mmirat lejn it- titjib tal-prestazzjoni tal-politika tal-koeżjoni. – il-ġestjoni u l-kontroll, kif jinsabu f'8207/12 ADD 3 REV 2. L-approċċ ġenerali parzjali jipprevedi regoli speċifiċi għall-ġestjoni u l-kontroll ta' fondi maħruġa. – il-monitoraġġ u l-evalwazzjoni, kif jinsabu f'8207/12 ADD 4 REV 2. Din il-parti tal-approċċ ġenerali parzjali tiżgura li l-implimentazzjoni tal-programmi tal-politika tal-koeżjoni hija debitament osservata u evalwata. – l-eliġibbiltà, kif tinsab f'8207/12 ADD 5 REV 2. Il-finanzjament ta' proġetti diġà kompluti, li huwa possibbli taħt ir-regoli attwali, kieku jkun eskluż taħt l-approċċ ġenerali parzjali. – il-proġetti kbar, kif jinsabu f'8207/12 ADD 6 REV 2. It-test ta' kompromess tal-Kunsill jista' jiffaċilita l-użu ta' reviżjonijiet ta' kwalità "upstream" mill-esperti indipendenti ta' proġetti kbar. Dan huwa kkunsidrat aktar effettiv mill-approvazzjonijiet "downstream" attwali mill- Kummissjoni. Ser isiru aktar diskussjonijiet fuq livell tal-Kunsill fix-xhur li ġejjin. Ir-regoli ġodda dwar il-politika ta' koeżjoni huma marbuta mill-qrib man-negozjati tal-MFF; huma mistennija li jiġu adottati biss mill-Parlament Ewropew u l-Kunsill ladarba jintlaħaq ftehim dwar l-MFF. AFFARIJIET OĦRA Kunsill Ewropew Il-Kunsill eżamina s-segwitu għal-laqgħat tal-Kunsill Ewropew li saru fl-1 u t-2 ta' Marzu 2012. L-aħħar laqgħa tal-Kunsill Ewropew iffoka fuq il-politika ekonomika, is-summits internazzjonali u l-politika barranija. Laqgħa informali tal-Kunsill Affarijiet Ġenerali Il-presidenza informat il-ministri dwar il-laqgħa informali tal-Kunsill Affarijiet Ġenerali li għandha ssir f'Horsens fl-10 u l-11 ta' Ġunju 2012. PUNTI OĦRA APPROVATI BAĠITS Skeda ta' żmien u arranġamenti prattiċi għall-adozzjoni tal-baġit tal-UE għall-2013 Il-Kunsill approva l-iskeda ta' żmien għall-proċedura baġitarja ta' din is-sena u l-modalitajiet għall- funzjonament tal-Kumitat ta' Konċiljazzjoni, kif maqbul waqt it-trilogu bejn il-presidenza, il- Parlament Ewropew u l-Kummissjoni li sar fis-26 ta' Marzu (8230/12). AFFARIJIET BARRANIN Grupp Internazzjonali ta' Studju dwar il-Gomma Il-Kunsill approva l-konklużjoni ta' kostituzzjoni emendata u r-regoli ta' proċedura tal-grupp internazzjonali ta' studju dwar il-gomma. Il-grupp, ibbażat fis-Singapor, huwa forum ta' pajjiżi konsumaturi u produtturi għad-diskussjoni ta' kwistjonijiet li jaffetwaw il-provvista ta' u d-domanda għall-gomma naturali u sintetika. Il-bidliet fil-kostituzzjoni tiegħu u r-regoli ta' proċedura ġew applikati mit-13 ta' Settembru 2011. Ċiklu ta' kummerċ u xogħol Il-Kunsill iddeċieda li ma jopponix l-aġġornament mill-Kummissjoni ta' regolamenti dwar: – ir-rekwiżiti ta' data u d-definizzjonijiet relatati ma' statistika dwar il-bilanċ ta' pagamenti, kummerċ internazzjonali f'servizzi u investiment dirett barrani, li jagħmilhom konformi mar- regoli internazzjonali (6164/12 u 8394/12 ADD1); u – it-tneħħija tal-fatturi varjabbli tal-ordnijiet ġodda industrijali minn statistika fuq perijodu qasir dwar iċ-ċiklu ta' kummerċ (7321/12). L-aġġornamenti huma soġġetti għall-proċedura regolatorja bi skrutinju. Issa li l-Kunsill ta l-kunsens tiegħu, il-Kummissjoni tista' tadottahom, dment li l-Parlament ma joġġezzjonax. ENERĠIJA Ftehim ta' sħubija mal-Madagaskar - Tiġdid tal-protokoll Il-Kunsill adotta deċiżjoni li tawtorizza lill-Kummissjoni tiftaħ negozjati f'isem l-UE għat-tiġdid ta' protokoll għall-ftehim ta' sħubija fis-settur tas-sajd bejn l-UE u l-Madagaskar. Il-protokoll attwali mal-Madagaskar ilu jiġi applikat b'effett mill-1 ta' Jannar 2007 u ser jiskadi fil- 31 ta' Diċembru 2012. L-objettiv tan-negozjati huwa t-tiġdid tal-protokoll attwali f'konformità mal-konklużjonijiet tal- Kunsill tad-19 ta' Marzu 2012 dwar komunikazzjoni mill-Kummissjoni dwar id-dimensjoni esterna tal-Politika Komuni tas-Sajd tal-UE. Laqgħa tal-G20 tal-ministri tax-xogħol u l-impjiegi Il-Kunsill approva l-linji gwida dwar il-prijoritajiet għall-UE u l-Istati Membri li ser jipparteċipaw fil-laqgħa tal-G20 tal-ministri tax-xogħol u l-impjiegi li ser issir fil-Guadalajara (Messiku) fis-17 u t-18 ta' Mejju. Rekwiżiti tal-ekodisinn għall-pompi tal-ilma Il-Kunsill iddeċieda li ma jopponix l-adozzjoni mill-Kummissjoni ta' regolament li jimplimenta d- Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-pompi tal-ilma (6358/12). L-abbozz ta' regolament huwa soġġett għall-proċedura regolatorja bi skrutinju. Issa li l-Kunsill ta l- kunsens tiegħu, il-Kummissjoni tista' tadottah, dment li l-Parlament ma' joġġezzjonax. Tikkettar dwar il-konsum tal-enerġija tal-magni tat-tnixxif tal-ħwejjeġ domestiċi Il-Kunsill iddeċieda li ma joġġezzjonax għad-dħul fis-seħħ ta' regolament iddelegat tal- Kummissjoni li jissupplimenta d-Direttiva 2010/30/UE tal-Parlament Ewropew u tal-Kunsill fir- rigward tat-tikkettar dwar il-konsum tal-enerġija tal-magni tat-tnixxif tal-ħwejjeġ domestiċi (7147/12). L-abbozz tar-regolament jistabbilixxi r-rekwiżiti ta' informazzjoni mandatorji għat-tqegħid fis-suq tal-magni elettriċi jew tal-gass tat-tnixxif tal-ħwejjeġ domestiċi u għall-wiri tat-tikketti fil-punt tax- xiri biex l-utent-aħħari jkun infurmat dwar il-konsum tal-enerġija tagħhom waqt l-użu u waqt użu ta' enerġija baxxa. Il-klassijiiet ġodda tal-effiċjenza fl-użu tal-enerġija A+, A++ u A+++ qed jiġu introdotti fuq it-tikketta bħala ta' klassi ogħla mill-klassi A flimkien ma' rekwiżiti relatati mal- pubbliċità ta' tali tagħmir. Ir-regolament huwa att delegat skont l-Artikolu 290 tat-Trattat dwar il-Funzjonament tal-UE. Dan ifisser illi issa li l-Kunsill ta l-kunsens tiegħu, l-att jista' jidħol fis-seħħ, dment li l-Parlament Ewropew ma joġġezzjonax għalih. Kontroll tal-għajnuna mill-Istat mill-Kummissjoni - konklużjonijiet tal-Kunsill Il-Kunsill adotta konklużjonijiet dwar ir-Rapport Speċjali nru. 15/2011 tal-Qorti Ewropea tal- Awdituri dwar il-ġestjoni tal-kontroll tal-għajnuna mill-Istat (8217/12). Il-verifika tal-Qorti tinkludi valutazzjonijiet u rakkomandazzjonijiet lill-Kummissjoni għall-ġestjoni effettiva tal-kontroll tal-għajnuna mill-Istat (18936/11). Din teżamina b'mod partikolari jekk is- sistema ta' notifiki, ilmenti u mistoqsijiet ex-officio tiżgurax li l-Kummissjoni tista' tittratta l-każijiet rilevanti kollha tal-għajnuna mill-Istat; jekk il-Kummissjoni għandhiex fis-seħħ strutturi u proċeduri adegwati għall-immaniġjar effettiv ta' każijiet fi ħdan l-iskadenzi stabbiliti, u tistax ittejjeb il- monitoraġġ tal-impatt tal-kontroll tal-għajnuna mill-Istat. Protezzjoni tal-annimali li jintużaw għal għanijiet xjentifiċi Il-Kunsill iddeċieda li ma jopponix l-adozzjoni mill-Kummissjoni ta' regolament li jemenda r- Regolament 440/2008 dwar metodi ta' ittestjar skont ir-Regolament 1907/2006 dwar ir- reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (regolament "REACH" (5596/12 u ADD 1). L-abbozz tar-regolament jintroduċi metodi ta' testijiet ġodda approvati mill-OECD maħsuba biex inaqqsu n-numru ta' annimali użati għal għanijiet sperimentali. L-abbozz huwa soġġett għall-proċedura regolatorja bi skrutinju. Issa li l-Kunsill ta l-kunsens tiegħu, il-Kummissjoni tista' tadottah, dment li l-Parlament Ewropew ma joġġezzjonax. Svizzera - programm Euratom Il-Kunsill awtorizza lill-Kummissjoni biex tiftaħ negozjati dwar ftehim dwar kooperazzjoni xjentifika u teknoloġika mal-Isvizzera, bil-ħsieb li tassoċjah mal-qafas tal-programm tal-Komunità Ewropea tal-Enerġija Atomika (Euratom) għar-riċerka nukleari u attivitajiet ta' taħriġ (2012-2013). Islanda: kummerċ ta' prodotti agrikoli Il-Kunsill adotta deċiżjoni li tawtorizza lill-Kummissjoni biex tibda n-negozjati mal-Islanda bil- għan li tilħaq liberalizzazzjoni akbar ta' kummerċ bilaterali fi prodotti tal-agrikoltura fi ħdan il-qafas taż-Żona Ekonomika Ewropea. Il-Kunsill approva l-pożizzjoni li għandha tittieħed mill-UE fil-kumitat konġunt taż-Żona Ekonomika Ewropea (ŻEE) dwar emenda għall-anness II (regolamenti tekniċi, standards, ittestjar u ċertifikazzjoni) tal-ftehim ŻEE. L-emenda għandha l-għan li tinkorpora l-acquis il-ġdid tal-UE rigward xorb ta' spirti fil-ftehim ŻEE (7354/12) Kooperazzjoni u protezzjoni ċivili - Identifikazzjoni ta' infrastruttura kritika Il-Kunsill approva l-pożizzjoni li għandha tittieħed mill-UE fil-Kumitat Konġunt taż-Żona Ekonomika Ewropea (ŻEE) dwar emenda għall-protokoll 31 għall-Ftehim ŻEE, dwar il- kooperazzjoni f'oqsma speċifiċi barra l-erba' libertajiet. Id-deċiżjoni għandha l-għan li ssaħħaħ il-kooperazzjoni fost il-membri taż-ŻEE fil-qasam tal- protezzjoni ċivili billi tinkludi d-Direttiva 2008/114/KE dwar l-identifikazzjoni u l-indikazzjoni ta' enerġija kritika u infrastrutturi ta' trasport fil-Protokoll 31. Limiti ta' residwi ta' sustanzi farmakoloġiċi attivi Il-Kunsill approva l-pożizzjoni li għandha tittieħed mill-UE fil-kumitat konġunt taż-Żona Ekonomika Ewropea (ŻEE) dwar emenda għall-anness II (regolamenti tekniċi, standards, ittestjar u ċertifikazzjoni) tal-ftehim ŻEE. Permezz ta' din l-emenda, l-acquis tal-UE dwar l-istabbilment ta' limiti ta' residwi ta' sustanzi farmakoloġiċi attivi ser jiġi inkorporat fil-ftehim ŻEE (7556/12). Klassifikazzjoni, tikkettar u mballaġ ta' ċerti sustanzi Il-Kunsill approva l-pożizzjoni li għandha tittieħed mill-UE fil-Kumitat Konġunt taż-Żona Ekonomika Ewropea (ŻEE) li tikkonċerna emenda għall-Anness II (regolamenti tekniċi, standards, ittestjar u ċertifikazzjoni) u l-Anness XX (Ambjent) tal-ftehim ŻEE, sabiex tinkorpora fil-ftehim atti legali tal-UE relatati mal-klassifikazzjoni, it-tikkettar u l-imballaġ ta' ċerti sustanzi u taħlitiet (7734/12). Kontijiet ekonomiċi ambjentali Il-Kunsill approva il-pożizzjoni li għandha tittieħed mill-UE fil-kumitat konġunt taż-Żona Ekonomika Ewropea (ŻEE) dwar emenda għall-anness XXI (statistika) tal-Ftehim ŻEE. Permezz ta' din l-emenda, ir-Regolament tal-UE 691/2011 dwar il-kontijiet ekonomiċi ambjentali ser jiġi inkorporat fil-ftehim ŻEE (7359/12). Rapport annwali dwar l-aċċess pubbliku għad-dokumenti Il-Kunsill adotta r-rapport annwali tiegħu dwar l-implimentazzjoni tar-Regolament 1049/2001 dwar l-aċċess pubbliku għad-dokumenti, relatat mas-sena 2011 (8260/12). Ir-rapport jindika, inter alia, li – Kważi 75% tad-dokumenti tal-Kunsill li saru fl-2011 - jiġifieri 137 141 tal-184 634 dokument ġdid elenkati fir-reġistru tal-Kunsill - saru direttament aċċessibbli lill-pubbliku permezz tar- reġistru malli ġew iċċirkolati. – Sa mill-31 ta' Diċembru 2011, ir-reġistru tal-Kunsill elenka 1 729 944 dokument (il-lingwi kollha), minn liema 77,3% kienu dokumenti pubbliċi, jiġifieri disponibbli biex jitniżżlu mill- internet jew fuq talba. – Fl-2011, 557 391 utent differenti lloggjaw fir-reġistru tad-dokumenti pubbliċi tal-Kunsill. In- numru totali ta' żjarat fl-2011 kien ta' 1 371 324, filwaqt li l-konsultazzjonijiet (f'termini ta' numru ta' skrins li ntwerew) ammontaw għal 23 274 962. – Il-Kunsill rċieva 2 166 talba inizjali għall-aċċess mill-pubbliku rigward total ta' 9 641 dokument individwali (6% aktar meta mqabbla mal-2010) u ta aċċess (aċċess totali u parzjali meħudin flimkien) għal 88,6% tad-dokumenti mitluba. Ir-rapport jipprovdi informazzjoni dwar ir-reġistru pubbliku ta' dokumenti tal-Kunsill u statistika dwar l-aċċess pubbliku għal dokumenti. Barra minn hekk, ir-rapport jenfasizza l-iżviluppi prinċipali fl-għaxar snin ta' implimentazzjoni tar-Regolament u jirrevedi ilmenti ppreżentati lill-Ombudsman Ewropew, kif ukoll deċiżjonijiet li ttieħdu mill-Qrati tal-UE fl-2011 fl-ambitu tar-Regolament 1049/2001. Trasparenza - aċċess pubbliku għad-dokumenti Il-Kunsill adotta r-risposta għall-applikazzjoni ta' konferma Nru 07/c/01/12. Kumitat tar-Reġjuni Il-Kunsill ħatar lil: bħala membri tal-Kumitat tar-Reġjuni għall-bqija tal-mandat attwali, li jiskadi fil-25 ta' Jannar 2015.
Extracted from It-3160_laqg_a_tal-Kunsill_Affarijiet__enerali_Lussemburgu__24_ta__April_2012.pdf